wickkiey/tamil-wikipedia-chunked huggingface dataset:
# பல்லவர் கால அளவைகள்

## முகத்தல் அளவை

பலவகையான நாழிகள் வழக்கில் இருந்தன அவை 1. கருநாழி 2. நால்வா நாழி 3. மாநாய நாழி 4. பிழையா நாழி 5. நாராயண நாழி முதலியன ஆகும். *உறி* என ஒரு முகத்தல் அளவைக் கருவி இருந்துள்ளது. *பிருதிவீ மாணிக்க உறி* என நிருபதுங்கவா்மன் மனைவியான *பிருதிவீ மாணவிக்கம்* பெயரில் ஒரு உறி அளவை இருந்துள்ளது. *விடேல் விடுகு உழக்கு* என்பது பொதுவாக மூத்திரையிடப்பட்ட பல்லவா் கால முகத்தல் கருவியாகும். அஃது எல்லாப் பல்லவ அரசா் காலத்தும் இருந்து வந்ததாகலாம், எண்ணெய். நெய், பால் முதலியவற்றை அளக்கப் பயன்பட்ட சிறிய அளவை *பிடி* எனப்பட்டது. இவை அன்றி, நெல் முதலியவற்றை அளக்கச் சோடு, நாழி, மரக்கால், பதக்கு, குறுணி, காடி, கலம் முதலிய அளவைகள் பயன்பட்டன.
# பூஜ்ய செல்

**பூஜ்ய செல்** (Null cell) என்பது , பெரிய துகள்களற்ற லிம்போசைத் ஆகும். இது எலும்பு மஜ்ஜையில் உற்பத்தியாகிறது. பி-செல்கள் மற்றும் டி-செல்கள் ஆகியவற்றில் காணக்கூடிய பொதுவான பண்பு மேற்பரப்புக் குறிப்பான்களை பூஜ்ய செல்கள் கொண்டிருக்கவில்லை. ஒரு ஆன்டிபாடி இருக்கும்போது அவை வைரஸால் பாதிக்கப்பட்ட அல்லது கட்டி உயிரணுக்களை தாக்குகையில் அவை தூண்டுகின்றன. நிஜ செல்கள் ஒரு உயிரினத்தில் காணக்கூடிய நிணநீர்மண்டலங்களின் ஒரு சிறிய பகுதியை உருவாக்குகின்றன. பூஜ்யம் செல் என்ற சொல்லை பொதுவாக பயன்படுத்தாததால், அவை பெரும்பாலும் இயற்கை கொலையாளி செல்கள் அல்லது கொலையாளி செல்கள் என்று குறிப்பிடப்படுகின்றன.
# அஜய் தாகூர்

**அஜய் தாக்கூர்** (Ajay Thakur) (பிறப்பு மே 01, 1986) ஒரு சிறந்த கபாடி விளையாட்டு வீரர் ஆவார். 2016 ஆம் ஆண்டு நடந்த உலக கோப்பை ஈரானுக்கு எதிரான இறுதிப் போட்டியில் 12 புள்ளிகள் எடுத்து, உலக கோப்பை பெற்றுத் தந்தார்.
# அஜய் தாகூர்

## தோற்றம்

இமாச்சல பிரதேசத்தில் உள்ள நளகார் நகராட்சி தபோதா கிராமத்தில் பிறந்தார். இவர் 1.85 மீ உயரம் உடையவர்.
# அஜய் தாகூர்

## விருதுகள்

- 2007 ஆம் ஆண்டு ஆசியன் உள்ளரங்கப் போட்டிகளில் தங்கப் பதக்கம் பெற்றார்.
- 2014 ஆம் ஆண்டு ஆசியப் போட்டியில் தங்கப் பதக்கம் பெற்றார்.
- 2016 ஆம் ஆண்டு உலகக் கோப்பை இறுதிப் போட்டியில் ஆட்ட நாயகன் விருது பெற்றார். இந்த உலகக் கோப்பை போட்டிகளில் 68 புள்ளிகள் எடுத்துள்ளார்.
# அஜய் தாகூர்

## புரோ கபாடி

2014, 2015 மற்றும் 2016 ஆண்டுகளில் பெங்களுரு புல்ஸ், புனேறி பல்தான் அணிகளுக்காக விளையாடியுள்ளார். 2017 ஆம் ஆண்டு புரோ கபாடியில் சென்னை அணியின் தலைவராக உள்ளார்.
# ஜெயந்தி பட்நாயக்

**ஜெயந்தி பட்நாயக்** (*Jayanti Patnaik*) (பிறப்பு 1932) ஒரு இந்திய நாடாளுமன்ற உறுப்பினரும் புகழ்பெற்ற சமூக சேவகரும் ஆவார். மகளிர் தேசிய ஆணையத்தின் முதல் தலைவரான இவருடைய பதவி காலம் 3 பிப்ரவரி 1992 முதல் 30 ஜனவரி 1995 வரை இருந்தது.
# ஜெயந்தி பட்நாயக்

## ஆரம்ப கால வழ்க்கை மற்றும் கல்வி

ஒரிசாவின் கஞ்சாம் மாவட்டத்தில் அசிகா என்னுமிடத்தில் 1932 இல் நிரஞ்சன் பட்நாயக் என்பவருக்கு மகளாகப் பிறந்தார். அசாரா ஹரிஹர் உயர்நிலைப் பள்ளியில் படித்தார். கடக்கிலுள்ள உட்கல் பல்கலைக்கழகத்தின்கீழ் சயலாபால மகளிர் கல்லூரியில் சமூகப் பணியில் கலையியல் நிறைஞா் பட்டம் பெற்றார். பின்னர், மும்பையின் டாட்டா சமூக அறிவியல் கழகத்தில் மேற்படிப்புபடித்தாா்.  
1953 ஆம் ஆண்டில் அரசியல்வாதியும் ஒடிசாவின் முதலமைச்சராக (1980-89) இருந்தவருமான ஜானகி பல்லப் பட்நாயக் என்பவரை திருமணம் செய்துகொண்டார். இந்த தம்பதிக்கு ஒரு மகனும் இரண்டு மகள்களும் இருந்தனர்.
# ஸ்காட் எஸ். ஹால்

**ஸ்காட் எஸ். ஹால்** (Scott S. Hall) என்பவர் ஒரு அமெரிக்க உளவியலாளர் மற்றும் நடத்தை அறிவியல்கள் பேராசிரியர் ஆவார். இவர் இசுட்டான்போர்டு பல்கலைக்கழகத்தின் மருத்துவப் பள்ளியின் பேராசிரியரும் ஆராய்ச்சியாளருமாவார். இவர்  பலவீனமான X நோய்க்குறி, பிராடர் – வில்லி கூட்டறிகுறி ஆகியவற்றில் நிபுணத்துவம் வாய்ந்தவர், மற்றும் பலவீனமான X நோய்க்குறி, அதனுடன் தொடர்புடைய வேறு  நிலைகளை பற்றியும் ஆன்டிசம் ஸ்பெக்ட்ரம் கோளாறுகள் உள்ளிட்டவைகளைப் பற்றி ஆராய்ச்சி மேற்கொண்டார். 1997 இல் மனநல மருத்துவ நிறுவனத்தில் உளவியல் துறையில் முனைவர் பட்டம் பெற்றார்.
# குழந்தைப் பாடல்கள்

**குழந்தைப் பாடல்கள்** (Children's song) என்பவை குழந்தைக்குத் தாய், பாட்டி, தாத்தா, சொல்லிக் கொடுக்க, குழந்தைகள் அப்பாடலைதத் திரும்பி பாடுவார்கள். குழந்தைகளுக்கு நாவசைத்து, கையசைத்து, உடலை ஆட்டி, சொல்லிக் கொடுப்பதால், உடல் வளர்ச்சியோடு உள்ள வளர்ச்சியும் ஏற்படுகிறது. முதலில் அகரத்தைச் சொல்லிக் கொடுக்கப் பாடலையே பாடினார்கள். பாடல்கள் எளிமையாகப் பிள்ளைகளின் மனதில் படிந்து சிறந்த இடத்தினைப் பெற்று விடுகின்றன.
<poem>
“அம்மா இங்கே வாவா
ஆசை முத்தம் தாதா
இலையில் சோறு போட்டு
ஈயைத் தூர ஓட்டு
உன்னைப் போன்ற நல்லார்
ஊரில் யாவர் உள்ளார்
என்னால் உனக்குத் தொல்லை
ஏதும் இங்கு இல்லை
ஐயமின்றிச் சொல்வேன்
ஒற்றுமை என்றும் பலமாம்
ஓதும் செயலே நலமாம்
ஓளவை சொன்ன மொழியாம்
அஃதே எனக்கு வழியாம் “
குழந்தைப் பாடல்- பாடநூல்  
“அணில் கதையைச் சொல்லுமுன்
ஆண்ட ராமர் காலத்தில்
இடர்புரிந்த இராவணன்
ஈசன் இலங்கைக்காகவே
உப்புக் கடலைத் தாண்டியே
ஊக்கமாய் மணல் வாரியே
எங்கும் நிறைந்துப் போயின
ஏக. பலத்த இராமனும்
ஐ என்ற அணில் பிள்ளைக்கு
ஒப்பமான கோடுகள்
ஓடும் கோடுகள் அமைத்தன
ஔ என்ற அணில் பிள்ளைக்கு”
நாராயணசாமி, புரசைவாக்கம்.
</poem>
என்ற இரு பாடல்களையும் குழந்தைகளுக்காகபத் தாய் சொல்லிக் கொடுக்க, பின்னால் குழந்தைகள் அப் பாடல்களைப் படுகின்றனர். இப்பாடல்களினால், நீதிக் கருதுகளைக் குழந்தைகள் புரிந்து கொள்ள முடிகிறது.
உடற்பயிற்சிப் பாடல்: (விளையாட்டு)  
ஒரு விரலை அசைத்து “ஒரு விரல் ஆடிடுதே” என்ற பாடலைப் பாடி, உடலுறுப்புகளை அறிமுகம் செய்து வைக்கின்றனர்.
<poem>
“ஒரு விரல் ஆடிடுதே”
அதை நிறுத்தப் பார்த்தேன்
இப்போ மறு விரல் ஆடிடுதே
ஒரு விரல் மறு விரல் இரு விரல் ஆடிடுதே
அதை நிறுத்தப் பார்த்தேன்
இப்போ ஒரு கை ஆடிடுதே
அதை நிறுத்தப் பார்த்தேன்
ஒரு விரல், மறு விரல், ஒரு கை ஆடிடுதே
அதை நிறுத்தப் பார்த்தேன்
இப்போ மறு கை ஆடிடுதே
நடுவிரல்,மருவிரல்,ஒருகை, மறு கை ஆடிடுதே
ஒரு விரல், மறு விரல், ஒரு கை, மறு கை ஆடிடுதே
அதை நிறுத்தப் பார்த்தேன்
இப்போ ஒரு கால் ஆடிடுதே
ஒரு விரல், மறு விரல், ஒரு கை, இரு கை, ஒரு கால் ஆடிடுதே
அதை நிறுத்தப் பார்த்தேன்
மறு கால் ஆடிடுதே
ஒரு விரல், மறு விரல், ஒரு கை, மறு கை,
ஒரு கால், மறு கால் ஆடிடுதே
அதை நிறுத்தப் பார்த்தேன்
தலையே ஆடிடுதே
ஒரு விரல், மறு விரல், ஒரு கை, மறு கை,
ஒரு கால், மறு கால், தலையே ஆடிடுதே
அதை நிறுத்தப் பார்த்தேன்
உடம்பே ஆடிடுதே
ஒரு விரல், மறு விரல், ஒரு கை, மறு கை,
ஒரு கால், மறு கால், தலையே, உடம்பே ஆடிடுதே”
ஏகம்பராம், செங்கற்பட்டு  
ஒவ்வொரு விரலையும் அசைத்து,  
“சோறு சோறு என்குதாம் (சுண்டுவிரல்)
சொற்றுக்கென்ன செய்யலாம் (மோதிர விரல்)
கடன் வாங்கித் தின்னலாம் (நடுவிரல்)
கடன் எப்படி கட்டலாம் (ஆள்காட்டி விரல்)
பிள்ளத்திருந்தால் கட்டிக்கலாம் (பெருவிரல்)
</poem>
என்று பாடி மகிழ்கின்றனர்.
# அங்கித் ஜெரா

**அங்கித் ஜெரா** (Ankit Gera செப்டம்பர் 1, 1987 ஆம் ஆண்டு பிறந்தவர்) ஓர் இந்தியத் தொலைக்காட்சி நடிகர் ஆவார். ஜீ தொலைக்காட்சியில் பிக் பாஸ் 9 இல் ஒரு போட்டியாளராக உள்ளார்.
# அங்கித் ஜெரா

## சொந்த வாழ்க்கை

ஜெரா தனது படிப்பை தில்லியில் முடித்தார்.  
இவர் நடிகை அதா கானுடன் சேர்ந்து வாழ்ந்து வந்தார், ஆனால் இவர்கள் 2013 இல் பிரிந்தனர். பின்னர், *சப்னே சுஹானே லடக்பன் கே*வின் நடிகரான ரூபால் தியாகியுடன் இணைந்து வாழ்ந்து வந்த பின்னர் 2015 இல் பிரிந்தனர் 2019 இல், நடிகை சாரா கானுடன் உடனுறைவு வாழ்வு வாழ்ந்தார். அவருடன் *சந்தோஷி மாவில்* கௌரவத் தோற்றத்தில் நடித்தார்.
# அங்கித் ஜெரா

## தொழில் வாழ்க்கை

தனது படிப்பை முடித்த பிறகு, சோனி நிறுவனத்தில் ரோம்-காம் *மஹி வே* மூலம் கெரா இந்தி தொலைக்காட்சியில் தனது நடிப்பு வாழ்க்கையைத் தொடங்கினார்.  
2009 இல் *மன் கீ ஆவாசு பிரதிக்யா* என்ற தொலைக்காட்சி நிகழ்ச்சியில் ஆதர்ஷ் சக்சேனாவாக நடித்ததன் மூலம் பரவலாக அறியப்பட்டார். அந்தத் தொடரில் இருந்து 2011இல் விலகினார். இவருக்குப் பதிலாக அனிருத் சிங் அந்தக் கதாப்பாத்திரத்தில் நடித்தார்.  
2012 ஆம் ஆண்டு ஜீ தொலைக்காட்சியின் *சப்னே சுஹானே லடக்பன் கேயில் ரூபால்*இல் ரூபால் தியாகிக்கு இணையாக மயங்க் கர்க் என்ற கதாபாத்திரத்தில் நடித்தார். இதற்காக அவர் தொலைக்காட்சி விருதிற்கான பல பரிந்துரைகளைப் பெற்றார். இந்த நிகழ்ச்சி 2015 இல் முடிந்தது.
|-
| 2012–2015
| *சப்நே ஸுஹானே லடக்பந் கே*
| மயங்க் பிரபு கார்க்
|-
| | 2015
| *கில்லர் கரோக்கி|கில்லர் கரோக்கி அட்கா தோ லட்கா*
| பங்கேற்பாளர்
|-
| *மகாராஸ்டிரக்: தேவி*
| பசுமாசுரன்
|-
| *பிக் பாஸ் (இந்தி சீசன் 9)|பிக் பாஸ் 9*
| பங்கேற்பாளர்
| வெளியேற்றப்பட்ட நாள் 7
|-
| | 2016
| *யே ஹை ஆசிகி*
| அதிஷ்
| பருவம் 4, நிகழ்ச்சி 15
|-
| *சந்தோஷி மா (தொலைக்காட்சி தொடர்)|சந்தோசி மா*
| நிகில்
| கௌரவத் தோற்றம்
|-
| 2017–2018
| *அக்னிபெரா (தொலைக்காட்சி தொடர்)|அக்னிபெரா*
| அனுராக் வித்வான் சிங்
| கதாநாயகன்
|-
|2018
|*XXX (வலைத் தொடர்)|XXX*
|பூந்தி
|வலைத் தொடர்
|-
| |2021
|*சோட்டி சர்தார்னி*
|சமீர் சாஸ்திரி
|சிறப்புத் தோற்றம்
|-
|*மோல்க்கி*
|தக்ஷ் சிங் ஷெகாவத்
|-
|2022
|அர சிந்தூர்
|புவன்
|-
|2023- தற்போது
|*நாத் - ஜெவர் யா சன்ஜீர்*
|ஆர்யன் மிஸ்ரா
|-
|}
# அங்கித் ஜெரா

## வெளியிணைப்புகள்

- Oneindia இல் Ankit Gera
# தன் மின் தூண்டல்

ஒரு கம்பிச் சுருளில் பாயும் மின்னோட்டத்தில் மாற்றம் ஏற்படும்பொழுது அக்கம்பிச் சுருளில் ஒரு எதிா் மின்னியக்குவிசை தூண்டப்படும் நிகழ்வு **தன் மின் தூண்டல்** அல்லது **மின்தூண்டல்** அல்லது **தூண்டம்** (*Inductance*) எனப்படும்.  
கம்பிச் சுருள் ஒன்று மின்கலம் Bt மற்றும் சாவி K உடன் தொடா் இணைப்பு முறையில் இணைக்கப்படுகிறது. சாவி அழுத்தப்படும் பொழுது கம்பிச் சுருளின் வழியே பாயும் மின்னோட்டம், அதன் பெரும மதிப்பிற்கு அதிகரிக்கிறது. அதற்கு ஏற்ப கம்பி சுருளோடு தொடா்பு கொண்ட காந்தப்பாயமும் அதிகாிக்கிறது. எனவே தூண்டப்பட்ட மின்னோட்டம் கம்பிச் சுருளில் பாய்கிறது.  
லென்ஸ் விதியின்படி, தூண்டப்பட்ட மின்னோட்டமானது, மின்கலத்திலிருந்து பாயும் மின்னோட்டத்திற்கு எதிரான திசையில் பாய்ந்து, கம்பிச் சுருளில் மின்னோட்டம் அதிகாிப்பதை எதிா்க்கிறது. சாவி அழுத்தப்படுவதை நிறுத்தினால் கம்பிச் சுருளில் பாயும் மின்னோட்டம் சுழிக்கு குறையும். எனவே கம்பிச் சுருளுடன் தொடா்பு கொண்ட காந்தப்பாயமும் குறையும். லென்சு விதிப்படி, தூண்டப்பட்ட மின்னோட்டமானது, மின்கலத்திலிருந்து பாயும் மின்னோட்டத்திற்கு எதிரான திசையில் பாய்ந்து, கம்பிச் சுருளில் மின்னோட்டம் குறைவதை எதிா்க்கிறது.  
தன்மின்தூண்டலுக்கான வாய்பாடு:
மின்தூண்டல், தூன்டப்பட்ட மின்னோட்டத்திற்கும் அதற்குக் காரணமான மின்னோட்டத்திற்குமான விகிதமாக வரையறுக்கப்படுகிறது.
:<math>L= \frac{\Phi}{i}</math>
:*L* - மின்தூண்டல், ஹென்றிகளில்,
:*i* - மின்னோட்டம், ஆம்பியர்களில்,
:*Φ* - காந்தப்பாயம், வெபரில்
# சவரக்கத்தி மீன்

**சவரக்கத்தி மீன்** (*Aeoliscus strigatus*) என்ற *அயோலிசுகசு இசுட்ரிக்கேட்டசு* (Aeoliscus strigatus) என்ற மீன் சிற்றினம் சைனாத்திபோர்மிசு வரிசையினைச் சார்ந்தது. இந்த மீன் சென்ட்ரிசிடே குடும்பத்தின் கீழ் வகைப்படுத்தப்படுகிறது.
# சவரக்கத்தி மீன்

## உடலமைப்பு

சவரக்கத்தி மீன்கள் நீண்ட குறுகிய உடலமைப்பைப் பெற்றுள்ளன. இந்த மீன் 15 செமீ (5.9 அங்குலம்) நீளம் வரை வளரக்கூடிய ஒரு சிறிய மீன் ஆகும். இந்தச் சவரக்கத்தி மீன் தலைகீழ் இடம்பெயர்வு என்ற சிறப்புப் பண்பினைப் பெற்றுள்ளது. அதாவது நீரின் அடிப்பக்கத்தை நோக்கி மீனின் தலை இருப்பது போல இடம்பெயர்தல் நடைபெறும்.
# சவரக்கத்தி மீன்

## வாழிடம்

சவரக்கத்தி மீன் கடற்புற்கள் மற்றும் பவளப்பாறைகளின் ஊடே பொதுவாகக் காணப்படும். மேலும், கடல் முள்ளெலி காணப்படும் இடங்களில் அதன் ஊடே காணப்படுகிறது.
# சவரக்கத்தி மீன்

## உணவூட்டம்

சவரக்கத்தி மீன் சிறிய இறால்களையும் முதுகெலும்பிகளையும் முக்கிய உணவாக உட்கொள்கின்றன. இந்த மீன் மிதவை வாழ் உயிரிகளையும் உணவாக உட்கொள்கின்றன. பெரிய மீன் போன்ற விலங்கினங்களால் தாக்கப்படும் பொழுது இந்த மீன் கடல் மூரையின் முட்களில் ஒளிந்து கொண்டு சிறிய உயிரினங்களை உண்டு வாழ்கிறது.
# வி. மோகினி கிரி

2007 ஆம் ஆண்டில் இந்தியாவின் மூன்றாவது உயர்ந்த குடிமகன் கௌரவமான பத்ம பூஷன் விருது இவருக்கு வழங்கப்பட்டது.
# வி. மோகினி கிரி

## ஆரம்ப வாழ்க்கை மற்றும் பின்னணி

இலக்னோவில் அறிஞர் டாக்டர். வி. எசு. இராமுக்கு மகளாக இவர் பிறந்தார். இலக்னோ பல்கலைக்கழகத்தில் பட்டம் பெற்றார், தில்லி பல்கலைக்கழகத்தின் பண்டைய இந்திய வரலாறு பாடத்தில் முதுகலை பட்டமும், ஜி.பீ. பண்ட்டு பல்கலைக்கழகத்தில்முனைவா்பட்டமும்பெற்றாா்.
இந்தியாவின் முன்னாள் ஜனாதிபதியான வி.வி.கிரியின் மருமகளும் ஆவார்.
# வி. மோகினி கிரி

## பணி

கிரி ஒரு கல்வியாளராக தனது வாழ்க்கையைத் தொடங்கினார். இலக்னோ பல்கலைக்கழகத்தில் பெண்கள் ஆய்வுத் துறையை நிறுவினார் 1971 ஆம் ஆண்டில் இந்திய-பாக்கித்தான் போருக்கு பின்னர் 1972 ஆம் ஆண்டில் உருவாக்கப்பட்ட யுத்த விதவைகள் சங்கத்தின் நிறுவனராகவும் தலைவலராகவும் இருந்துள்ளார். மேலும் 2000 ஆம் ஆண்டில் தெற்காசியாவில் அமைதிக்கான மகளிர் முன்முயற்சியின் நிறுவனர் அறங்காவலராகவும் இருந்தார்.
# தஞ்சாவூர் ராமச்சந்திரன் அனந்த ராமன்

**தஞ்சாவூர் ராமச்சந்திர அனந்தராமன்** (*Tanjore Ramachandra Anantharaman*)(25 நவம்பர் 1927 – 19 சூன் 2009) என்பவர் இந்திய முன்னணி உலோகவியல் விஞ்ஞானிகளில் ஒருவராவார்.
# தஞ்சாவூர் ராமச்சந்திரன் அனந்த ராமன்

## ஆரம்பகால வாழ்க்கை

அனந்தராமன் இந்தியாவில் தமிழ்நாட்டில் பிறந்தார். 1947-ல் சென்னை பல்கலைக்கழகத்தில் வேதியியல் பட்டம் பெற்றார். 1950-ல் பெங்களுர் இந்திய அறிவியல் கழகத்தில் பட்டம் பெற்றார். 1951-ல் சென்னைப் பல்கலைகழகத்தில் உலோகவியல்வேதியியலில் முதுகலை பட்டம் பெற்றார். அனைத்து பல்கலைக்கழகத்தின் தேர்வுகளிலும் முதலாதவாக இருந்ததினால் ரோட்ஸ் ஸ்காலர்ஷிப் வழங்கப்பட்டது. ஆக்ஸ்போர்டு பல்கலைக் கழகத்தில் இயற்பியல் ஆராய்ச்சிக்காக 1951-ல் இங்கிலாந்து சென்றார் டிபில் பட்டம் பெற்றார். 1980-ல் உயர் படிப்பிற்காக டி சயின்ஸ் மருத்துவ பட்டம் பெற்று உலோகம் மற்றும் பொருட்களைப்பற்றி ஆராய்ச்சிகளை வெளியிட்டார். 1949ஆம் அண்டு ஆத்திரேலியாவால் நபீல்டு ஸ்காலராக தேர்வு செய்து ஜெர்மனி போன்ற பல நாடுகளில் பத்தாண்டு கொளரவ பேராசிரியாராக பணியாற்றினார்.
# தஞ்சாவூர் ராமச்சந்திரன் அனந்த ராமன்

## ஆராய்ச்சி மற்றும் வாழ்க்கை

அனந்த ராமன் உதவி ஆராய்ச்சியாளராக ஜெர்மனியில் பணியாற்றினார். பெங்களூர் இந்திய அறிவியல் கழகத்தில் பேராசிரியாக பணியாற்றினார்.மேலும் மெட்டலாஜிக் தொழில் நுட்ப நிறுவனத்தில் வாரணாசியில் தலைமை பொறியாளராக பணியாற்றினார். உலோக பொறியியல் துறையில் புலத்தலைவராகவும் இந்திய தொழில்நுட்ப கழகத்தில் இயக்குநர், துணைவேந்தர் செயற்குழு உறுப்பினராகவும் இருந்தார். 1987-ல் ஒய்வு பெற்றார் பின் டாபர் பொறியியல் தொழில் நுட்ப நிறுவன இயக்குநராகவும் இந்திய தேசிய அறிவியல் கழக மூத்த விஞ்ஞானியாகவும் இருந்தார்.
அனந்தராமன் ஆராய்ச்சியின் பெரும்பகுதி உலோக அறிவியல், இயற்கை உலோகம் பற்றியது. இவருடைய பங்களிப்பு உலோகக்கண்ணாடி, உலோகக்கலவை பற்றி இருந்தது. பல ஆராய்ச்சி மாணக்கர்களை கொண்டு திடப்படுத்த தொழிற்நுட்பங்களை கண்டறிந்தார். மிகப்பெரிய அளவில் உலோக கண்ணாடி,விரைவாக திடப்படுத்த, வலுவூட்டக்கூடிய உலோக கலவை உருவாக்குவதில் கவனம் செலுத்தினார்.
# மருந்து மாசுபாடு

**மருந்து மாசுபாடு** என்பது மருந்துகள் மற்றும் அவர்களது வளர்சிதை மாற்றங்களால் சுற்றுச்சூழலில் மாசு உண்டாக்குவதாகும், அவை கழிவு நீாின் வழியாக நீா்நிலைகளை (நிலத்தடி நீர், ஆறுகள், ஏரிகள், மற்றும் கடல்கள்) சென்றடைகின்றன. மருந்து மாசுபாடு என்பது நீரின் மாசுபாடு ஆகும்.  
"மருந்தின் மாசுபாடு இப்போது உலகம் முழுவதிலும் உள்ள தண்ணீரில் கண்டுபிடிக்கப்பட்டுள்ளது," நியூயார்க், மில்ரூப்ராக், சுற்றுச்சூழல் ஆய்வுகள், கேரி இன்ஸ்டிடியூட்டின் ஒரு விஞ்ஞானி இதனைக் கூறினார்."நெடுநாளான உள்கட்டுமானம், கழிவுநீர் சுத்திகரிப்பு மற்றும் விவசாய ஓடுபாதை ஆகியவை காரணங்களாகும். கழிவுநீர் சுத்திகரிப்பு வசதிகள் செய்யப்படும் போது கூட மருந்துகள் நீக்கப்படுவதில்லை."
# மருந்து மாசுபாடு

## ஆதாரங்கள் மற்றும் விளைவுகள்

இத்தகைய மாசுபாடு சாதாரணமாக சிறுநீரில் இருந்து வெளியேற்றப, வெளியேற்றப்படுகிறது. காலாவதியான அல்லது தேவையில்லாத மருந்துகளிலிருந்து வரும் கழிப்பறைக்கு கழிவறையைப் பயன்படுத்தாத பகுதியே சிறியது, ஆனால் அதுவும் முக்கியமாக, குறிப்பாக மருத்துவமனைகளில் (அதன் சூழ்நிலையானது குடியிருப்பு சூழல்களில் விட அதிகமாக உள்ளது) முக்கியம். மற்ற ஆதாரங்களில் விவசாய ஓடுபாதை (கால்நடையில் ஆண்டிபயாடிக் பயன்பாடு காரணமாக) மற்றும் மருந்து உற்பத்தி ஆகியவை அடங்கும். நீர் மாசுபாட்டின் பாலின விளைவுகளில் மருந்து மாசு ஏற்படுகிறது. இது மீன் கொல்லப்படுதல், வாழைப் பாய்ச்சல், மற்றும் நீர்மூழ்கிக் கப்பல் ஆகியவற்றில் பங்களிப்பாளராக (தொழில்துறை மாசுபாடு தவிர) சந்தேகிக்கப்படுகிறது.
# மருந்து மாசுபாடு

## தடுத்தல்

மருந்து மாசுபாட்டைத் தடுப்பதற்கான முக்கிய நடவடிக்கை, தேவையற்ற மருந்துகளை எரித்து வடிகட்டிவிடுவதாகும். அவைகள் எரிக்கப்படுவதால், அவற்றின் செயலில் உள்ள மூலக்கூறுகளை சில விதிவிலக்குகளுடன் குறைக்கிறது. இதன் விளைவாக சாம்பல் நிலத்தடிக்கு அனுப்பப்படும் முன்னர் கனமான உலோகங்கள் இருந்தாலலும் அவை அகற்றப்படும்.  
தற்போது பல நகரங்களில் மளிகைக் கடைகள், காவல் நிலையங்கள் மற்றும் மருந்தகங்களில் மறுசுழற்சிக்கான மருந்துகள் சேகாிக்கும் வசதிகள் உள்ளன. மக்கள் வீணான மருந்துகளை சாக்கடைகளில் கொட்டி தண்ணீா் ஊற்றி வெளியேற்றுவதற்குப் பதிலாக இந்த மையங்களில் கொடுக்கலாம்.  
சுற்றுச்சூழல் சட்டம் மற்றும் ஒழுங்குமுறை என்பது மருந்து மாசு தடுப்பு தொடர்பான மற்றொரு அம்சம் ஆகும், எனினும் இதனை அமலாக்கம் செய்வதில் பல்வேறு சிக்கல்கள் உள்ளன. செலவு, ஊழல் மற்றும் அலட்சியம் (கீழே பார்க்கவும்), மற்றும் அமலாக்கத்தை வெற்றிகரமாகச் செய்வதன் மூலம் வியாபாரம் செய்யும் செலவுகள் அதிகரித்துள்ளது. நன்மை தீமைகள் ஆராயப்பட்டு வருகிறது.
# மருந்து மாசுபாடு

## தயாரித்தல்

மருந்து மாசுபாடுக்கு ஒரு சிறந்த உதாரணம் 2009 இல் இந்தியாவில் மருந்து உற்பத்தி நடவடிக்கை குவிக்கப்பட்ட ஒரு பகுதியில் கண்டுபிடிக்கப்பட்டது.எல்லா மருந்து உற்பத்திகளும் பிரச்சனைக்கு உள்ளாவதில்லை. சுற்றுச்சூழல் சட்டமும் கட்டுப்பாடுகளும் போதுமான அளவு அமல்படுத்தப்பட்ட இடங்களில், தொழிற்சாலைகள் தங்கள் கழிவுப்பொருட்களை ஒரு பாதுகாப்பான நிலைக்கு சுத்தமாக வைத்திருக்கின்றன.ஆனால், வளர்ந்து வரும் நாடுகளில், உள்ளூர் ஊழல் (லஞ்சம் வாங்கிய ஆய்வாளர்கள் அல்லது கட்டுப்பாட்டு அதிகாரிகளுக்கு) அல்லது நம்பத்தகுந்த தவறான தன்மை ஆகியவற்றின் மூலம், சந்தைக்கு "மற்ற வழியைப் பார்க்கும்" சந்தைக்கு, அத்தகைய பாதுகாப்புகளை தடுக்கிறது. இந்த சிக்கல் எல்லோருக்கும் சொந்தமானது, ஏனென்றால் நுகர்வோர் நன்கு ஒழுங்குபடுத்தப்பட்ட இடங்களில், பொருந்தாத வகையில் ஒழுங்குபடுத்தப்பட்ட அல்லது ஆய்வு செய்யப்படும் இடங்களில் செயல்படும் தொழிற்சாலைகளின் மிகப்பெரிய வாடிக்கையாளர்களாக உள்ளனர், அதாவது வெளிப்பாடு சம்பந்தப்பட்டிருக்கிறது.
# நிகில் சிற்றரசு

**நிகில் சிற்றரசு** (*Nikhil Chittarasu* ) இந்தியாவைச் சேர்ந்த ஒரு உயரம் தாண்டுதல் வீரர் ஆவார். 1990 ஆம் ஆண்டு ஆகத்து மாதம் 24 ஆம் நாள் இவர் பிறந்தார்.
# நிகில் சிற்றரசு

## சாதனைகள்

2009 ஆம் ஆண்டு நடைபெற்ற ஆசிய உள்ளரங்க விளையாட்டுப் போட்டியில் எட்டாவது இடத்தைப் பிடித்தார். 2010 ஆம் ஆண்டு நடைபெற்ற பொதுநலவாய போட்டிகளில் 13 ஆவது இடம் பெற்றார். இதே ஆண்டில் நடைபெற்ற தெற்காசிய விளையாட்டுப் போட்டிகளில் வெள்ளிப் பதக்கம் வென்றார். 2013 ஆம் ஆண்டு ஆசிய சாம்பியன் பட்ட விலையாட்டுப் போட்டிகளில் ஒன்பதாவது இடம் இவருக்குக் கிடைத்தது.  
2013 ஆம் ஆண்டு கொழும்பில் நடந்த போட்டியில் தனது சாதனை உயரமான 2.21 மீ. உயரத்தை இவர் தாண்டினார்
# திருமணி

**திருமணி** (Tirumani) என்பது தமிழ்நாட்டின், செங்கல்பட்டு மாவட்டம், செங்கல்பட்டு நகரத்திற்கு தெற்கு பகுதியில்அமைந்துள்ள ஒரு கிராமமாகும்.
# திருமணி

## தொழில்

இந்த ஊரில் பல தலை முறைகள் கடந்து, ஏராளமான குடும்பங்கள் பாரம்பரிய முறைப்படி களிமண்ணைக் கொண்டு விநாயகர் சிலைகளைச் செய்து வருகிறார்கள். விநாயக சதுர்த்திக்கு விநாயகர், நவராத்திரிக்கு கொலு பொம்மைகள், கிருஷ்ணர் சிலைகள் என மழைக்காலங்கள் தவிர மற்ற எல்லா நாட்களும் அந்தந்த காலகட்டத்துக்கு ஏற்ப சிலை செய்யும் பணியில் ஈடுபடுகின்றனர். விநாயகர் சதுர்த்திக்காக மே மாதமே சிலைகளைச் செய்ய ஆரம்பித்துவிடுகின்றனர் மூன்று அங்குலம் தொடங்கி ஐந்து அடி உயரம் வரை பலவிதமான விநாயகர் சிலைகளை களிமணை பயன்படுத்தி செய்கின்றனர். இங்கிருந்து தமிழ்நாட்டின் கோவை, திருச்சி, மதுரை போன்ற இடங்களுக்கும், கர்நாடகம், மகாராட்டிரத்தின் மும்பை போன்ற வெளிமாநிலங்களுக்கும் விநாயகர் சிலைகள் போகின்றன.
# சொற்பொருள் ஆய்வியல்

**சொற்பொருள் ஆய்வியல்** (*Semantic analysis*) எனபது (பயன்பாட்டு மொழியியல் மற்றும் கணினியியலுக்குள் கணக்கீட்டு பகுப்பாய்வு) என்பது சொற்பொருள் ஆய்வு மற்றும் கணக்கீட்டு கூறுகளின் கலவையாகும். சொற்பொருள் பகுப்பாய்வு என்பது பொருளின் முறையான பகுப்பாய்வைக் குறிக்கிறது. மேலும் கணக்கீட்டு என்பது மின்னனு கணினிகளில் பயனுள்ள செயல்பாட்டை ஆதரிக்கும் அணுகுமுறைகளைக் குறிக்கிறது.  
சொற்பொருள் ஆய்வியல் பற்றிய *செமஸியாலிஜி* என்ற வார்த்தை கிரேக்கத்தில் உள்ள ‘செமஸியா’ என்ற வார்த்தையிலிருந்து உருவாக்கப்பட்டது. செமஸியா என்றால் ‘அடையாளம்’ என்று பொருள்படும். *செமஸியாலஜி* என்பது வார்த்தைகள் எவ்வாறு உருவாக்கப்படுகிறது என்பதைப் பற்றியதே இந்தப் படிப்பு. இந்த வார்த்தை கிறிஸ்டியன் கார்ல் ரெய்சிங் என்ற ஜெர்மனியர் 1825ம் ஆண்டு முதலில் பயன்படுத்தினார். இது ஆங்கிலத்திலிருந்து மொழிபெயர்க்கப்பட்டது.
# சொற்பொருள் ஆய்வியல்

## இதனையும் பார்க்கவும்

- எழுத்து பாகுபடுத்தி
- மொழிபெயர்ப்பு
- இயற்கை மொழி முறையாக்கம்
- வலை 3.0
# மனித நேய இயக்கம்

**மனித நேய இயக்கம்** என்பது ஒரு பன்னாட்டுத் தன்னார்வ நிறுவனமாகும்.இது அகிம்சை, பாகுபாடின்மை ஆகியவற்றை ஊக்குவிக்கிறது.இவ்வியக்கம் 1969 ஆம் ஆண்டு உரோடெரிக்யூசசு கோபாசு( புனைப் பெயர்- சிலோ) என்பவரால் உருவாக்கப்பட்ட புதிய அல்லது உலகலாவிய மனிதநேய சிந்தனைகளால் தாக்கம் பெற்றுத் தோற்றுவிக்கப்பட்டது.
# வாட்டல்டு தாமரைக் கோழி

**வாட்டல்டு தாமரைக் கோழி** என்பது ஜகானிடே குடும்பத்தில் உள்ள ஒரு வெய்டர் ஆகும், இது ஆந்தீசுக்கு கிழக்கே தென் அமெரிக்காவின் பெரும்பகுதியிலும், மேற்கு பனாமா மற்றும் டிரினிடாட் முழுவதும் காணப்படுகிறது. இவை தாமரை மற்றும் அல்லிகள் நிறைந்த ஏரிகளில் காணப்படுவதால் அவற்றிற்குத் தாமரைப் பறவைகள் என்றும் அல்லிப் பறவைகள் என்றும் அழைக்கப்படுகின்றன. தாமரைக் கோழிக் குடும்பத்தில் இப்போது 8 சிறப்பினங்களே உள்ளன. அவற்றுள் மயில்வால் தாமரைக் கோழி, கறுப்புத் தாமரைக் கோழி, அமெரிக்கத் தாமரைக் கோழி மற்றும் ஆப்பிரிக்கத் தாமரைக் கோழி என்பன சிலவாகும். மிதக்கும் தாவரங்களின் மீது நடப்பதற்கு ஏற்ற நீண்ட விரல்களையும் கூர் நகங்களையும் பெற்றுள்ளமையே இவற்றின் தனிச் சிறப்பாகும். இக்கோழிகளின் அடைக்காலம் 22-26 நாள்கள் ஆகும்.
# வாட்டல்டு தாமரைக் கோழி

## விளக்கம்

தாமரைக்கோழி 17 முதல் 23 செ.மீ. (6.7-9.1 அங்குலம்) நீளமுடையை. ஆனால் பெண்கள் ஆண்களை விட பெரியவை. பெரியவர்களுக்கு கஷ்கொட்டை நிற முதுகும் இறக்கைகளும் உள்ளன. உடலின் மற்ற பகுதிகள் கருப்பு நிறத்தில் இருக்கும். பறக்கும் போது பச்சை கலந்த மஞ்சள் நிறத்தில் இறகுகள் தெளிவாகத் தெரிகின்றன. கால்களும் மிக நீண்ட கால்விரல்களும் மந்தமான நீல-சாம்பல் நிறத்தில் இருக்கும்.
# வாட்டல்டு தாமரைக் கோழி

## வகைப்பாட்டியல்

*ஜக்கானா ஜக்கானா* சிற்றினத்தின் கீழ் பரிந்துரைக்கப்பட்ட ஆறு துணையினங்கள் உள்ளன. *ஜக்கானா ஜக்கானா ஜக்கானா* மிகவும் பரவலாக காணப்படும் துணையினமாகும். மற்ற துணையினங்கள் பல ஒத்தவை. ஆனால் மேற்கு பனாமா மற்றும் வடக்கு கொலம்பியாவின், *ஜ. ஜ. கைப்போமெலினா* மற்றும் மேற்கு ஈக்வடாரின் ஜ. ஜ. இசுகேபுலாரிசு கருப்பு இறகுகளுடன், வெள்ளை வெளிப்புற முதன்மை இறகுகளையும் கொண்டுள்ளன.
# வாட்டல்டு தாமரைக் கோழி

## வகைப்பாட்டியல்

### துணையினங்கள்

- *ஜ. ஜ. கைபோமெலினா* (கிரே, 1846): மேற்கு-மத்திய பனாமா முதல் வடக்கு கொலம்பியா வரை
- *ஜ. ஜ.மெலனோபிஜியா* (ஸ்க்லேட்டர், 1857): மேற்கு கொலம்பியா முதல் மேற்கு வெனிசுலா வரை
- *ஜ. ஜ. இண்டர்மீடியா* (ஸ்க்லேட்டர், 1857): வடக்கு மற்றும் மத்திய வெனிசுலா
- *ஜ. ஜ. ஜக்கானா* (லின்னேயஸ், 1766): டிரினிடாட், தெற்கு கொலம்பியா & தெற்கு வெனிசுலா கயானஸ் வழியாக தெற்கே கிழக்கு பொலிவியா, வடக்கு அர்ஜென்டினா & உருகுவே
- *ஜ. ஜ. இசுகாபுலாரிசு* (சாப்மேன், 1922): மேற்கு ஈக்வடார் & வடமேற்கு பெரு
- *ஜ. ஜ. பெருவியானா* (ஜிம்மர், 1930): வடகிழக்கு பெரு & வடமேற்கு பிரேசில்  
இந்த சிற்றினம் பலவிதமான சத்தமுடைய அழைப்புகளை உருவாக்குகிறது.
# வாட்டல்டு தாமரைக் கோழி

## உணவு

தாமரைக்கோழியின் உணவு, பூச்சிகள் (வண்டுகள், வெட்டுக்கிளிகள் மற்றும் கிரிகெட்டுகள் போன்றவை), பிற முதுகெலும்பில்லாதவை (எ.கா. உண்ணி மற்றும் மெல்லுடலிகள்), சிறிய மீன், வேர்கள் மற்றும் மிதக்கும் தாவரங்கள் அல்லது நீரின் மேற்பரப்பிலிருந்து எடுக்கப்பட்ட விதைகள் ஆகும்.
# வாட்டல்டு தாமரைக் கோழி

## இனப்பெருக்கம்

தாமரைக்கோழி மிதக்கும் கூடு ஒன்றில் நான்கு கருப்பு-புள்ளிகளுடைய பழுப்பு நிற முட்டைகளை இடுகிறது. ஆண், மற்ற நீர்க்கோழி மற்றும் சிற்றுள்ளான் உள்ளிட்ட வேறு சில நீர்வாழ் பறவைக் குடும்பங்களைப் போல இறக்கைகளுக்கும் மார்பகத்திற்கும் இடையில் இரண்டு முட்டைகளை வைத்து அடைகாக்கின்றன. பெண் பறவைகள் நான்கு ஆண் துணை வரை இனப்பெருக்க வாழ்வினை மேற்கொள்கிறது.
# ஆர். எஸ். கிருஷ்ணன் மேல்நிலைப் பள்ளி

**ஆர். எஸ். கிருஷ்ணன் மேல்நிலைப்பள்ளி** (*R. S. Krishnan Higher Secondary School*) என்பது இந்தியாவின் தமிழ்நாட்டில் திருச்சிராப்பள்ளியில் அமைந்துள்ளது.  
1964 ஆம் ஆண்டில் பாரத மிகுமின் நிறுவனத்தால் அவர்களின் ஊழியர்களின் குழந்தைகளுக்கு கல்வி வழங்குவற்காக இது நிறுவப்பட்டது. பின்னர், ஊழியர் அல்லாதவர்களின் குழந்தைகளும் பள்ளியிம் சேக்கப்பட்டனர். துவக்கத்தில், பள்ளிக்கு பாய்லர் பிளான்ட் மேல்நிலைப்பள்ளி என்ற பெயரிடப்பட்டது. பின்னர், பாரத மிகு மின் நிறுவனத்தின் முதல் நிர்வாக இயக்குனரின் நினைவாக, ஆர். எஸ். கிருஷ்ணன் உயர்நிலைப்பள்ளி என மறுபெயரிடப்பட்டது. சிங்கப்பூரைச் சார்ந்த குளோபல் இண்டியன் கல்வி அறக்கட்டளை பள்ளி நிர்வாகத்தை எடுத்துக் கொண்டபோது, 2006 ஆம் ஆண்டு வரை இயேசு சபையின் கீழ் மாண்ட்ஃபோர்ட் சகோதரர்களால் நடத்தப்பட்டது.. ஆர். எஸ். கிருஷ்ணன் பெயரில் ஐந்து கல்வியாண்டு நடைபெற்றது. பின்னர், ஜூன் 2011 முதல் மே 2016 வரை, ஆந்திரப் பிரதேசத்தைச் சேர்ந்த கல்விச் சங்கத்தின் முன்னோடி குழுவான டாக்டர். கே.கே.ஆரின் கௌதம் கான்செப்ட் பள்ளி நிர்வாகம் நடத்தி வந்தது. பின்னர், 2016 செப்டம்பரில், பாவை வரம் கல்வி அறக்கட்டளை பள்ளியின் நிர்வாகத்தை எடுத்துக் கொண்டது. 2021 முதல் இது சென்னை டிஏவி குழுமத்தால் நிர்வகிக்கப்படுகிறது.  
பல விளையாட்டு மற்றும் கலாச்சார நடவடிக்கைகளில் இந்த பள்ளி மிகவும் சிறப்பாக உள்ளது. கால்பந்து, கீழ் -16 வகை, அவர்கள் மாவட்ட தலைப்பு உட்பட பல்வேறு பட்டங்களை வென்றது. இது ஆண்டுகளுக்கு தொடர்ந்து ஆதரவு என்று கலாச்சார தலைப்புகள் ஒரு நீண்ட பட்டியல் உள்ளது. ஆர்.எஸ்.கே. இந்திய பொறியியல் மற்றும் தேசிய தொழில்நுட்ப நிறுவனங்கள் உட்பட நாட்டிலுள்ள அனைத்து பொறியியல் கல்லூரிகளுக்கும் தொடர்ந்து தேர்வு செய்யப்பட்டுள்ளது. பள்ளியில் மத்திய இடைநிலைக் கல்வி வாரியத்தின் பாடத்திட்டம் பின்பற்றப்படுகிறது. பள்ளி பல விளையாட்டு மற்றும் கலாச்சார நடவடிக்கைகளில் சிறந்து விளங்குகிறது.
# தோட்டக்கலைக் கல்லூரி மற்றும் ஆராய்ச்சி நிலையம், கோயம்புத்தூர்

**தோட்டக்கலைக் கல்லூரி மற்றும் ஆராய்ச்சி நிலையம், கோயம்புத்தூர்** (*Horticultural College & Reasearch Institute, Coimbatore*) 1972-ஆம் ஆண்டு கோயம்புத்தூரில் நிறுவப்பட்டது. மேலும், வேளாண் பொறியியலில் இளங்கலை பட்டப்படிப்பு (*Bachelor of Engineering (Agriculture)*) அறிமுகப்படுத்தப்பட்டது. இது தமிழ்நாடு வேளாண்மைப் பல்கலைக்கழகத்தின் ஒரு அங்கக் கல்லூரியாகும். கல்வி, ஆராய்ச்சி மற்றும் விரிவாக்கம் ஆகியவை நிறுவனத்தின் ஆணைகளாகும்.  
தமிழ்நாடு வேளாண்மைப் பல்கலைக்கழகம் உருவாக்கப்பட்டு 1971-ஆம் ஆண்டு தோட்டக்கலைப் பீடம் நிறுவப்பட்டது. முதுகலை மற்றும் முனைவர் திட்டங்களும் தொடங்கப்பட்ட ஆண்டிலேயே அறிமுகப்படுத்தப்பட்டன. 1990-இல், வேளாண் பொறியியலில் இளங்கலை பட்டப்படிப்பு பெரியகுளத்தில் உள்ள தோட்டக்கலைக் கல்லூரி மற்றும் ஆராய்ச்சி நிலையத்திற்கு மாற்றப்பட்டது. 1971-இல் பல்கலைக்கழகம் உருவாக்கப்பட்ட நேரத்தில், பழப்பயிர்கள், மலர் பயிர்கள், வாசனைப் பொருட்கள் மற்றும் தோட்டப் பயிர்கள் துறைகள் நிறுவப்பட்டன. பின்னர், காய்கறி பயிர்கள் துறை மற்றும் மருத்துவ மற்றும் நறுமணப் பயிர்கள் துறை முறையே 1979 மற்றும் 2010-ஆம் ஆண்டுகளில் தொடங்கப்பட்டது.  
கல்வியைப் பொறுத்தமட்டில், பல்வேறு முதுகலை மற்றும் முனைவர் பட்ட மாணவர்களுக்கு, பழங்கள், காய்கறிகள், மசாலாப் பொருட்கள், தோட்டங்கள், மலர் வளர்ப்பு மற்றும் இயற்கைத் தோட்டம், மருத்துவம் மற்றும் நறுமணப் பயிர்கள் தொடர்பான பயிர் மேம்பாடு, பயிர் உற்பத்தி மற்றும் அறுவடைக்குப் பின் மேலாண்மை குறித்த படிப்புகள் விரிவான முறையில் கற்பிக்கப்படுகின்றன.  
மேம்படுத்தப்பட்ட ரகங்கள் மற்றும் புதிய தொழில்நுட்பங்களை வெளியிடுவதன் மூலம், மகசூல் மற்றும் தரத்தை மேம்படுத்தும் நோக்கத்துடன் மேற்கூறிய பயிர்களின் பயிர் மேம்பாடு மற்றும் பயிர் மேலாண்மை குறித்த ஆராய்ச்சி மேற்கொள்ளப்படுகிறது.  
*ஆய்வுக்கூடத்திலிருந்து நிலம் வரை பரப்புதல்* என்ற நோக்கத்தை அடைவதற்காக, *விவசாயிகள் மேளா* மற்றும் கண்காட்சிகள், பயிற்சிகள், கருத்தரங்குகள், ஊடகங்கள் (அனைத்திந்திய வானொலி மற்றும் பத்திரிக்கைகள்), பண்ணை ஆலோசனை சேவைகள், போன்ற விரிவாக்க கருவிகள் திறம்பட பயன்படுத்தப்படுகின்றன. இந்தக் கருவிகளைத் தவிர, வெளியிடப்பட்ட வகைகள் மற்றும் புதிய தொழில்நுட்பங்களின் திறமையான பரப்புதல், பல்கலைக்கழக இணையதளத்தை தொடர்ந்து புதுப்பிப்பதன் மூலம் அடையப்படுகிறது, இது பொது மக்கள் உட்பட பங்குதாரர்களின் பரந்த குழுவைச் சென்றடைய உதவுகிறது.
# தோட்டக்கலைக் கல்லூரி மற்றும் ஆராய்ச்சி நிலையம், கோயம்புத்தூர்

## கல்வி

வளாகத்தில் அமைந்துள்ளது கல்லூரிக் கட்டிடம்]]
இக்கல்லூரியில் பின்வரும் தோட்டக்கலைசார் கல்வி இளங்கலை, முதுகலை மற்றும் முனைவர் திட்டங்கள் உள்ளன.
# தோட்டக்கலைக் கல்லூரி மற்றும் ஆராய்ச்சி நிலையம், கோயம்புத்தூர்

## கல்வி

### பட்டதாரி திட்டங்கள்

- இளங்கலை தொழில்நுட்பம் (தோட்டக்கலை)
- இளங்கலை அறிவியல் (மேதகைமை) (தோட்டக்கலை) - 2018-ஆம் ஆண்டு முதல்
# தோட்டக்கலைக் கல்லூரி மற்றும் ஆராய்ச்சி நிலையம், கோயம்புத்தூர்

## கல்வி

### முதுகலை திட்டங்கள்

- அறிவியல் முதுவர் (பழ அறிவியல்)
- அறிவியல் முதுவர் (காய்கறி அறிவியல்)
- அறிவியல் முதுவர் (மலர் வளர்ப்பு மற்றும் இயற்கை கட்டமைப்பு)
- அறிவியல் முதுவர் (மசாலா, தோட்டம், மருத்துவம் மற்றும் நறுமணப் பயிர்கள்)
# தோட்டக்கலைக் கல்லூரி மற்றும் ஆராய்ச்சி நிலையம், கோயம்புத்தூர்

## கல்வி

### முனைவர் திட்டங்கள்

- முனைவர் பட்டம் (பழ அறிவியல்)
- முனைவர் பட்டம் (காய்கறி அறிவியல்)
- முனைவர் பட்டம் (மலர் வளர்ப்பு மற்றும் இயற்கை கட்டமைப்பு)
- முனைவர் பட்டம் (மசாலா, தோட்டம், மருத்துவம் மற்றும் நறுமணப் பயிர்கள்)
# தோட்டக்கலைக் கல்லூரி மற்றும் ஆராய்ச்சி நிலையம், கோயம்புத்தூர்

## துறைகள்

கல்லூரியில் பின்வரும் ஐந்து துறைகள் செயல்பட்டு வருகின்றன.
# தோட்டக்கலைக் கல்லூரி மற்றும் ஆராய்ச்சி நிலையம், கோயம்புத்தூர்

## துறைகள்

### பழ அறிவியல்த் துறை

பொதுவாக *"பழப் பயிர்கள் துறை"* என அறியப்படும் இத்துறையின் தோற்றம் 1935-ஆம் ஆண்டில் தற்பொழுது ஆந்திரா மாநிலத்திலுள்ள அப்போதைய *மேன்மை தங்கிய வேளாண் ஆராய்ச்சி மன்றம்* (*Imperial Council of Agricultural Research*) நிறுவப்பட்ட போது துவங்கியது. 1972-ஆம் ஆண்டு பல்கலைக்கழகம் உருவாக்கப்பட்ட நேரத்தில் பழப்பயிர் துறை தனித்தனியாக நிறுவப்பட்டது, அதன் பின்னர் பழப்பயிர் சாகுபடியை ஊக்குவிக்க தீவிர ஆராய்ச்சி, கல்வி மற்றும் விரிவாக்க நடவடிக்கைகள் பின்பற்றப்படுகின்றன. இத்துறைக்கு திணைக்களம் நன்கு பொருத்தப்பட்ட திசு வளர்ப்பு ஆய்வகம், பகுப்பாய்வு ஆய்வகம் மற்றும் கணினி வசதிகளுடன் கூடிய இளங்கலை மற்றும் முதுகலை ஆய்வகங்களைக் கொண்டுள்ளது. பழ பயிர்களின் இனப்பெருக்கம், பயிர் மேலாண்மை, தாவர பாதுகாப்பு மற்றும் அறுவடைக்குப் பிந்தைய தொழில்நுட்பம் ஆகியவை ஆராய்ச்சியின் கட்டாயப் பகுதிகளாகும். இத்துறையின் பீடங்கள் சர்வதேச நிறுவனங்கள் மற்றும் ஆய்வகங்களில் நன்கு பயிற்சி பெற்றவை. வாழை மற்றும் பப்பாளி, சப்போட்டா மற்றும் கொய்யா வகை அருங்காட்சியகங்கள், பயிர் சிற்றுண்டிச்சாலை மற்றும் சோதனை மனைகள் ஆகியவற்றிற்கான வயல் மரபணு வங்கியுடன் நன்கு நிறுவப்பட்ட பழத் தோட்டத்தை திணைக்களம் கொண்டுள்ளது. தேசிய மற்றும் சர்வதேச அளவில் 'வாழை மற்றும் பப்பாளியில் தடுப்புத் திறன் இனப்பெருக்கம்' குறித்த ஆராய்ச்சியில் துறை கவனம் செலுத்துகிறது. செயலில் உள்ள ஆராய்ச்சி திட்டங்கள், வாழை, பப்பாளி, மாம்பழம், சப்போட்டா மற்றும் திராட்சை போன்ற பல்வேறு பழ பயிர்களில் மேம்பட்ட நீர் / ஊட்டச்சத்து மேலாண்மை நுட்பங்கள், பயிர் வளர்ச்சி ஒழுங்குமுறை மற்றும் தாவர பாதுகாப்பு ஆகியவற்றில் விளைந்துள்ளன.
# தோட்டக்கலைக் கல்லூரி மற்றும் ஆராய்ச்சி நிலையம், கோயம்புத்தூர்

## துறைகள்

### காய்கறி அறிவியல்த் துறை

தோட்டக்கலை கல்லூரி மற்றும் ஆராய்ச்சி நிறுவனத்தின் ஒரு அங்கமாக காய்கறி பயிர்கள் துறை 1979-இல் நிறுவப்பட்டது. அதன் பிறகு, காய்கறி பயிர் சாகுபடியை ஊக்குவிக்க தீவிர ஆராய்ச்சி, கல்வி மற்றும் விரிவாக்க நடவடிக்கைகள் தொடரப்பட்டன. பயிர் மேம்பாடு, பயிர் மேலாண்மை, தாவர பாதுகாப்பு மற்றும் காய்கறி பயிர்களின் அறுவடைக்கு பின் தொழில்நுட்பம் ஆகியவையும் செய்யப்படுகின்றன.
# தோட்டக்கலைக் கல்லூரி மற்றும் ஆராய்ச்சி நிலையம், கோயம்புத்தூர்

## துறைகள்

### மசாலா மற்றும் தோட்டப் பயிர்கள் துறை

நறுமணப் பொருட்கள் மற்றும் தோட்டப் பயிர்கள் துறையானது 1979-ஆம் ஆண்டு கோயம்புத்தூரில் உள்ள தோட்டக்கலை கல்லூரி மற்றும் ஆராய்ச்சி நிறுவனத்தின் ஒரு அங்கமாக நிறுவப்பட்டது. அப்போதிருந்து, மசாலா மற்றும் தோட்டப் பயிர் சாகுபடியை ஊக்குவிக்க தீவிர ஆராய்ச்சி, கல்வி மற்றும் விரிவாக்க நடவடிக்கைகள் தொடரப்பட்டன. ஐந்தாவது ஐந்தாண்டுத் திட்டத்தில் மஞ்சள், கொத்தமல்லி, பெருஞ்சீரகம் மற்றும் வெந்தயம் ஆகியவற்றில் மசாலாப் பொருட்கள் மீதான *மசாலாப் பொருட்கள் பற்றிய அகில இந்திய ஒருங்கிணைந்த ஆராய்ச்சித் திட்டத்தின்* கீழ் மசாலா ஆராய்ச்சி பலப்படுத்தப்பட்டது. பல்வேறு நறுமணப் பயிர்கள் பற்றிய ஆராய்ச்சி 1971-ஆம் ஆண்டு முதல் தமிழ்நாடு வேளாண்மைப் பல்கலைக்கழகத்தில் நடைபெற்று வருகிறது. மசாலாப் பயிர்களான மஞ்சள், கொத்தமல்லி வெந்தயம், பெருஞ்சீரகம், புளி, கறிவேப்பிலை, இஞ்சி, தென்னை மற்றும் கோகோ போன்ற தோட்டப் பயிர்களின் ஆராய்ச்சி மற்றும் மேம்பாட்டு நடவடிக்கைகளில் துறை அக்கறை கொண்டுள்ளது. பல்வேறு மசாலா மற்றும் தோட்டப் பயிர்களின் கிருமி சேகரிப்புகள் திணைக்களத்தில் பராமரிக்கப்படுகின்றன.
# தோட்டக்கலைக் கல்லூரி மற்றும் ஆராய்ச்சி நிலையம், கோயம்புத்தூர்

## துறைகள்

### மலர் வளர்ப்பு மற்றும் இயற்கை கட்டமைப்புத் துறை

மலர் வளர்ப்பு மற்றும் இயற்கைக் கட்டிடக்கலைத் துறையானது 1972-ஆம் ஆண்டு கோயம்புத்தூரில் நிறுவப்பட்டது. இந்த துறை பல்கலைக்கழகத்தின் தாவரவியல் பூங்காவிற்குள் அமைந்துள்ளது. கோயம்புத்தூரில் உள்ள தாவரவியல் பூங்கா 1908-இல் வேளாண் கல்லூரி உருவாக்கப்பட்டபோது நிறுவப்பட்டது. தோட்டத்தின் மொத்த பரப்பளவு (ஆராய்ச்சி நோக்கத்திற்காக வளர்க்கப்படும் மலர் வளர்ப்பு மற்றும் மருத்துவப் பயிர்களின் கீழ் உள்ள பகுதி உட்பட) 47.5 ஏக்கர் ஆகும். தோட்டம் பரந்த அளவிலான பன்முகத்தன்மை, பயன்பாடு மற்றும் ஆர்வத்துடன், பூர்வீக மற்றும் கவர்ச்சியான தாவரங்களின் பெரிய தொகுப்பைக் கொண்டுள்ளது. தோட்டத்தில் சுமார் 800 இனங்கள் மற்றும் 70 இயற்கை வரிசைகளை (குடும்பங்கள்) பிரதிநிதித்துவப்படுத்தும் பல்வேறு தாவர வகைகள் உள்ளன.
# தோட்டக்கலைக் கல்லூரி மற்றும் ஆராய்ச்சி நிலையம், கோயம்புத்தூர்

## துறைகள்

### மருத்துவ மற்றும் நறுமணப் பயிர்கள் துறை

மருத்துவம் மற்றும் நறுமணப் பயிர்கள் துறை 2010-ஆம் ஆண்டு நிறுவப்பட்டது. இந்த துறை பல்கலைக்கழகத்தின் தாவரவியல் பூங்காவிற்குள் அமைந்துள்ளது. கலப்பைக் கிழங்கு (32 இணைப்புகள்), சிறுகுறிஞ்சா (66 இணைப்புகள்), சித்ராக் (42 இணைப்புகள்), மணத்தக்காளி (42 இணைப்புகள்), மற்றும் வெட்டிவேர் (15 இணைப்புகள்) ஆகியவற்றில் கிருமிகளின் விரிவான சேகரிப்பு பராமரிக்கப்படுகிறது. மருத்துவ மற்றும் நறுமணப் பயிர்களைப் பெருக்குவதற்குத் தனித்தனி தாய்த் தொகுதி மற்றும் மழலகப் பகுதி உள்ளது. மழலக வளாகத்தில், பாதுகாக்கப்பட்ட கட்டமைப்புகளான, மூடுபனி அறைகள், கடினப்படுத்துதல் அறைகள் மற்றும் நிழல் வலை வீடுகள் உள்ளன மற்றும் மருத்துவ மற்றும் நறுமண பயிர்களில் தரமான நடவு பொருட்கள் உற்பத்தி செய்யப்படுகின்றன.
# தோட்டக்கலைக் கல்லூரி மற்றும் ஆராய்ச்சி நிலையம், கோயம்புத்தூர்

## கல்லூரி வசதிகள்

### நூலகம்

தமிழ்நாடு வேளாண்மைப் பல்கலைக்கழக நூலக அமைப்பு, ஒரு பல்கலைக்கழக நூலகம் மற்றும் 10 அங்கக் கல்லூரி நூலகங்களைக் கொண்டுள்ளது. அவை பல்கலைக்கழகத்தின் கற்பித்தல், ஆராய்ச்சி மற்றும் விரிவாக்கத் திட்டங்களை கூட்டாக ஆதரிக்கின்றன. பல்கலைக்கழக நூலகத்தில் வேளாண் அறிவியல், வேளாண் பொறியியல், தோட்டக்கலை, இலக்கியம் மற்றும் சமூக அறிவியல் ஆகிய துறைகளில் உள்ள புத்தகங்கள், ஆய்வறிக்கைகள், இதழ்கள் மற்றும் குறுவட்டுகள் அடங்கிய மொத்தம் இரண்டு லட்சத்திற்கும் மேற்பட்ட ஆவணங்கள் உள்ளன. நூலகத்தில் உள்ள அனைத்து உள் செயல்பாடுகளும் கோகா மென்பொருள் தொகுப்பைப் பயன்படுத்தி முழுமையாக கணினிமயமாக்கப்பட்டுள்ளன, இது நூலகத்தின் ஆன்லைன் அட்டவணைக்கு இணைய அடிப்படையிலான அணுகலை வழங்குகிறது. நூலகம் நான்கு தளங்களில் தோராயமாக 20,000 சதுர அடி பரப்பளவைக் கொண்டுள்ளது மற்றும் பகுதியளவு குளிரூட்டப்பட்டுள்ளது. நூலகத்தில் 350 வாசகர்கள் அமரக்கூடிய வசதி உள்ளது.
# தோட்டக்கலைக் கல்லூரி மற்றும் ஆராய்ச்சி நிலையம், கோயம்புத்தூர்

## கல்லூரி வசதிகள்

### கணினி மையம்

கணினி மையம் இணைய இணைப்புடன் 200 கணினி அமைப்புகளுடன் நன்கு பொருத்தப்பட்டுள்ளது. இந்த வசதி அனைத்து மாணவர்களும் தங்கள் ஆராய்ச்சி மற்றும் கல்விப் பணிகளுக்கான தகவல்களைத் தேட இணையத்தில் உலாவுவதற்கு நன்கு பயன்படுத்தப்படுகிறது.
# தோட்டக்கலைக் கல்லூரி மற்றும் ஆராய்ச்சி நிலையம், கோயம்புத்தூர்

## கல்லூரி வசதிகள்

### தேசிய படைப்பயிற்சி மாணவர் பிரிவு (*National Cadet Corps*)

தமிழ்நாடு வேளாண்மைப் பல்கலைக்கழக, வேளாண்மைக் கல்லூரி மற்றும் ஆராய்ச்சி நிறுவனத்தின் தேசிய படைப்பயிற்சி மாணவர் பிரிவு, பல்வேறு பட்டப்படிப்புகளில் முதல், இரண்டாம் மற்றும் மூன்றாம் ஆண்டு தேசிய படைப்பயிற்சி மாணவர்களை உள்ளடக்கியதாகும். 1958-ஆம் ஆண்டு ஒரு படைப்பிரிவும் 2004-ஆம் ஆண்டு மற்றொரு படைப்பிரிவும் துவங்கப்பட்டன.
# தோட்டக்கலைக் கல்லூரி மற்றும் ஆராய்ச்சி நிலையம், கோயம்புத்தூர்

## கல்லூரி வசதிகள்

### மற்ற வசதிகள்

கல்லூரியில் மேற்கூரியவை தவிர *தேசிய சேவைத் திட்டம்*, விளையாட்டு, தங்கும் விடுதிகள், சுகாதார மையம், மற்றும் வேலை வாய்ப்பு பிரிவு ஆகிய வசதிகளும் உள்ளன.
# இணைப்பு மொழி

** இணைப்பு மொழி** *(Lingua Franca)* என்பது இணைப்பு மொழி பொது மொழி, வணிக மொழி ஆகும். இது மனிதன் முன்னேற்றம் அடையும்போது பண்பாடு, மதம், அலுவலக பயன்பாட்டிற்கென்று உருவாக்கப்படுகிறது. இது நடுவண் தரைக்கடல் நாடுகளில் வணிகத்துக்காக பொதுவாகப் பயன்பட்ட *லிங்குவாஃபிராங்கா* என்ற கிரேக்கச் சொல்லில் இலிருந்து உருவானது.  
இது ஒரு சமூகத்தின் மொழி வரலாறு, சமூக மொழிப்பயன் வரலாறு சார்ந்து அமைகிறது. எடுத்துகாட்டாக ஆங்கில மொழி பொதுவான மொழியாக உலகில் பயனில் இருப்பதால் இது உலக இணைப்பு மொழி என்று அழைக்கப்படுகிறது.
# ஒலிம்பிக் குறிக்கோள்கள்

**ஒலிம்பிக் குறிக்கோள்** விரைக, உயர்க, வலிமை பெறுக என்பதாகும். இது இலத்தீன் மொழியிலிருந்து வந்ததாகும். பாரன் டி கூபர்டின் இந்த குறிக்கோளை முன்மொழிந்தார். இதைப் பன்னாட்டு ஒலிம்பிக் குழு 1894 ஆம் ஆண்டு ஏற்றது.
# ஒலிம்பிக் குறிக்கோள்கள்

## குறிக்கோள் தோற்றம்

கூபர்டின் இந்த வார்த்தைகளை விளையாட்டு ஆர்வலரான டொமினிக பாதிாியார் என்றியிடமிருந்து பின்னவர் 1881 இல் நடத்திய பள்ளி விளையாட்டில் மொழிததைப் பெற்றார். இந்த மூன்று வார்த்தைகள் அறம், கல்வி நோக்கை நன்கு சுட்டுகின்றது. விளையாட்டு அழகு நம் கண்களுக்குப் புலப்படாது.
# ஒலிம்பிக் குறிக்கோள்கள்

## குறிக்கோள் ஒலிம்பிக்கில் அறிமுகம்

ஒலிம்பிக் குறிக்கோள் 1924, பாரீசு ஒலிம்பிக் போட்டியில் அறிமுகம் செய்யப்பட்டது. கூபர்டின் 1908 ஆம் ஆண்டு இலண்டன் ஒலிம்பிக் போட்டியின்போது செருமானைய ஆயர் பென்னிசில்வானியாவிடம் இருந்து பெற்ற குறிக்கோளை வெளியி்ட்டார். "விளையாட்டில் வெற்றி பெறுவது நோக்கமல்ல மாறாக பங்கு பெறுவதே நோக்கமாகும்".
# தன நந்தன்

மகாபோதிவம்ச நூலின்படி, **தன நந்தன்** (சமசுகிருதம்: धनानन्द) (ஆட்சிக் காலம்: கிமு 329 – 321) நந்த வம்சத்தின் இறுதிப் பேரரசர் ஆவார். தன நந்தன் எட்டாண்டுகள் நந்தப் பேரரசை ஆண்டார்.  
கிரேக்க வரலாற்று ஆய்வாளார் புளூட்டாக்கின் கூற்றின்படி, மகாபத்ம நந்தனின் ஒன்பது மகன்களில் தன நந்தனும் ஒருவர் ஆவார். தன நந்தன் மற்றவர்களை இழிவுபடுத்தும் தீய குணங்களால் பொதுமக்கள் கடும் வெறுப்பு கொண்டிருந்தனர் என சந்திர குப்த மௌரியர் கூறுகிறார்.
# தன நந்தன்

## ஆட்சிப் பரப்புகள்

தன நந்தனின் ஆட்சி பரப்பு, பண்டைய பரத கண்டத்தின் கிழக்கில் வரலாற்று கால வங்காளம் , முதல் மேற்கில் மத்திய இந்தியா வரையும், வடக்கில் நேபாளம் முதல் தெற்கில் விந்திய மலைத்தொடர் வரை பரவியிருந்தது.
# தன நந்தன்

## தன நந்தனின் அமைச்சரவை

இவரது அமைச்சரவையில் பாண்டு, சுபாண்டு, குபேரன் மற்றும் சகதலா எனும் நான்கு அமைச்சர்கள் இருந்தனர். இவ்வமைச்சர்களில் சகதலா என்பவர், தன நந்தனின் கருவூலத்தை சூறையாடிதற்காக கடும் தண்டனை வழங்கினார். இதனால் கோபமுற்ற அமைச்சர் சகதலா, தன நந்தனை வீழ்த்த சாணக்கியரின் உதவியை நாடினார்.
# தன நந்தன்

## கலிங்கத்துடன் உறவுகள்

தனநந்தனின் மகனும், இளவரசருமான சௌரிய நந்தனுக்கு கலிங்க நாட்டின் இளவரசி தமயந்தியை மணமுடித்தனர்.
# தன நந்தன்

## இராணுவம்

தன நந்தனின் போர்ப்படையில் 2,00,000 தரைப்படையினரும், 20,000 குதிரைப்படை வீரர்களும், 2,000 தேர்ப்படைகளும், 3,000 யானைப்படைகளும் இருந்ததாக கிரேக்க வரலாற்று ஆசிரியர் டையடோரஸ் குறிப்பிடுகிறர்.
கிரேக்க வரலாற்று ஆசிரியர் புளூட்டாக்கின் கூற்றுப்படி, தனநந்தனின் பெரிய போர்ப்படையில் இரண்டு இலட்சம் தரைப்படையினரும், 80,000 குதிரைப்படையினரும், 8,000 தேர்ப்படையும், 6,000 யானைப்படைகளும் இருந்தன.
# தன நந்தன்

## தனநந்தனின் வீழ்ச்சியும், இறப்பும்

தன நந்தனின் இறப்பிற்கான சூழ்நிலை அறுதியிட்டு கூற இயலவில்லை. மௌரியப் பேரரசின் நிறுவனரான சந்திரகுப்த மௌரியர் சாணக்கியரின் துணையுடன் தன நந்தனை கொன்று, நந்தப் பேரரசின் தலைநகரம் பாடலிபுத்திரத்தை கைப்பற்றியதாக கூறப்படுகிறது.
# தன நந்தன்

## இதனையும் காண்க

- நந்த வம்சம்
- மகாபத்ம நந்தன்
# கோ. வன்மீகநாதன்

**கோ. வன்மீகநாதன்** (Van̲mīkanātan̲, Kō) என்பவர் தமிழ்நாட்டைச் சேர்ந்த இந்திய அரசு அலுவலர், மொழிபெயர்பாளர், எழுத்தாளர் ஆவார்.
இவர் தமிழ்நாட்டின் திருச்சிராப்பள்ளி மாவட்டம், தென்னூரைச் சேர்ந்தவர். இளங்கலை வரலாறு பட்டதாரி ஆவார். இரண்டாம் உலகப்போரின் போது ஆற்றிய சேவைக்காக ராவ் சாகிப் இவருக்கு பட்டம் வழங்கபட்டது.
# கோ. வன்மீகநாதன்

### தொழில்

இவர் வடமேற்கு இரயில்வேயில் கணக்கர் என்ற நிலையில் இருந்து, மைய அரசின் தலைமை செயலகத்தில் துணைச் செயலர், காதி கிராம கைத்தொழில் இணையத்தின் செயலர் போன்ற பதவிகளுக்கு உயர்ந்தார்.
# கோ. வன்மீகநாதன்

## படைப்புகள்

- Pathaway to God through thiruvchakam
- Pathway to God trod by Ramalingeswarikal
- Manichkavachakar a Monograph
- ஜோதி வழியில் வள்ளலார்
- மாணிக்கவாசகர்
- திருக்குறள் உரைக்கொத்து
# கோ. வன்மீகநாதன்

## தமிழாக்கம்

- ஆக்மகதா (இராசேந்திர பிரசாத்தின் இந்தி தன் வரலாறின் தமிழ் வடிவம்
- திருக்குறள் மொழிபெயர்ப்பு (ஆங்கில உரைநடை)
# செல் பிரிதல்

பொதுவாக மைடோசிஸிஸ் செல் பிரிதலின்போது போது, க்ரோமடிட்ஸ் இரண்டும் இரு சேய் செல்கள் என பிரிக்கப்படுகின்றன. குன்றல் செல் பிரிதலின்போது ஒரு டிப்ளோயிட் செல்கள் (2N) குரோமோசோம்கள் ஒரு முறை ஒரு டி.என்.ஏ இரட்டிப்பாகிறது. நான்கு ஏப்ளோயிட் செல்கள் (1N), உயிரணு செல்கள் ஆகியவற்றை உருவாக்குவதற்கு இரண்டு சுற்று உயிரணுப் பிரிவுகளுக்குள் செல்கின்றன. இது அதிகமான நிறமூர்த்தங்கள் டி.என்.ஏவின் மறுசீரமைப்பை ஊக்குவிக்கும். புற்றுநோயில், மயோடிக் ஒத்திசை குரோமோசோம்கள் உள்ளன. குன்றல் செல் பிரிதலின்போது, ஒத்திசை குரோமோசோம் ஒரு புள்ளியில் சேர்கிறது. இதற்கு **கயாஸ்மேட்டா **என்று பெயர். கயாஸ்மேட்டா ஒத்திசை குரோமோசோம்கள் டிஎன்ஏ வை ஒன்றுக்கொன்று பரிமாறிக்கொள்கின்றன. இதற்கு **குறுக்கெதிர் மாற்றம்** என்று பெயர். மைடாஸிஸ் செல் பிரிதலின் போது 2N டிப்ளாய்டு செல் 1குன்றல் செல் பிரிதலுக்கு உட்படுன்போது இரு சுழற்சியின் அடிப்படியில் குரோமோசோம்கள் எண்ணிக்கைகள் 2 N டிப்ளைடு செல்கள் குறைக்கப்பட்டு 4ஆப்ளைடு செல்கள் உருவாகிறது.
# ஜாக் போஸ்டன்

**ஜாக் போஸ்டன்** (சனவரி 17, 1989) ஒரு ஆத்திரேலிய முன்னாள் தொழில்முறை ரக்பி லீக் கால்பந்து வீரர் ஆவார். செயின்ட் ஜார்ஜ் இல்லவாரா டிராகன்ஸ் மற்றும் சிட்னி ரூஸ்டர்ஸ் ஆகியோருக்கான முன்னணி- அல்லது இரண்டாம் வரிசையுடன் அவர் தேசிய ரக்பி லீக்கில் விளையாடினார்.  
சிட்னியில் பிறந்தவர், போஸ்டன் முதலில் க்ரோனல்லா-காரிங்ஹா ஜூனியர் ஆவார். 2011 ஆம் ஆண்டு NRL பருவத்தில் 9 வது வயதில் அவர் செயிண்ட் ஜார்ஜ்-இல்லவாரா டிராகன்ஸுக்கு தனது தேசிய ரக்பி லீக் அறிமுகமானார்.  
2011 ஆம் ஆண்டு பருவத்தின் இறுதியில் நியூக்கேசல் நைட்ஸ் பயிற்சியாளராக வெய்ன் பென்னெட்டைப் பின்பற்றி ஆரம்பிக்கப்பட்ட பின்னர், அவர் 2012 ஆம் ஆண்டில் சிட்னி ரூஸ்டர்ஸுடன் ஒரு இரண்டு ஆண்டு ஒப்பந்தத்தை ஆரம்பித்தார்.
# கார்பன் டைசல்பைடு

## தோற்றம் தயாரிப்பு, பண்புகள்

எரிமலை வெடிப்புகளிலும் சதுப்பு நிலங்களிலும் சிறிய அளவுகளில் கார்பன் டை சல்பைடு வெளியிடப்படுகிறது. கார்பன் அல்லது கல்கரியுடன் உயர் வெப்பநிலைகளில் கந்தகத்தைச் சேர்த்து ஒரு காலத்தில் கார்பன் டை சல்பைடு பேரளவில் தயாரிக்கப்பட்டது.  
:C + 2S → CS<sub>2</sub>  
சிலிக்கா அரைதிண்மக் கரைசல் அல்லது அலுமினா வினையூக்கிகள் முன்னிலையில் இயற்கை எரிவாயுவை கார்பன் மூலமாகக் கொண்ட குறைவான வெப்பநிலை வினைகளில் 600 பாகை செல்சியசு வெப்பநிலை மட்டுமே பயன்படுத்தப்படுகிறது: அமெரிக்காவில் 2007 ஆம் ஆண்டு மட்டும் 56,000 டன் கார்பன் டை சல்பைடு உற்பத்தி செய்யப்பட்டுள்ளது.
# கார்பன் டைசல்பைடு

## தோற்றம் தயாரிப்பு, பண்புகள்

### கரைப்பான்

பாசுபரசு, கந்தகம், செலீனியம், புரோமின், அயோடின், கொழுப்புs, பிசின்s, இயற்கை மீள்மம், மற்றும் அசுபால்ட் போன்றவற்றுக்கு கார்பன் டை சல்பைடு ஒரு சிறந்த கரைப்பானாகும். It has been used in the purification of single-walled carbon nanotubes.
# கார்பன் டைசல்பைடு

## வினைகள்

CS<sub>2</sub> நீர்மம் உயர் தீப்பற்றும் வெப்பநிலை கொண்டதாகும்.:
:CS<sub>2</sub> + 3 O<sub>2</sub> → CO<sub>2</sub> + 2 SO<sub>2</sub>  
எலக்ட்ரான் அமைப்பில் கார்பனீராக்சைடை ஒத்துள்ள இச்சேர்மம் மின்னணு மிகுபொருட்களுடன் வினைத்திறன் மிக்கதாகவும் எளிதாக ஒடுக்கக் கூடிய வேதிப்பொருளாகவும் உள்ளது. சல்பிடோ மையங்களின் பலவீனமான π கொடையளிக்கும் திறனே இத்தீவிர வினை வேறுபாட்டிற்குக் காரணமாகும். இதுவே கார்பனின் மின்னணு மிகு திறனை அதிகரிக்கிறது. அமீன்கள் சோடியம் டையெத்தில்டைதயோகார்பமேட்டுகளைக் கொடுக்கின்றன:  
:2 R<sub>2</sub>NH + CS<sub>2</sub> → [R<sub>2</sub>NH<sub>2</sub><sup>+</sup>][R<sub>2</sub>NCS<sub>2</sub><sup>−</sup>]  
ஆல்காக்சைடுகளிலிருந்து சாந்தேட்டும் இவ்வாறே உருவாகிறது.  
:RONa + CS<sub>2</sub> → [Na<sup>+</sup>][ROCS<sub>2</sub><sup>−</sup>]  
விசுகோசு, ரேயான், செல்லோபேன் போன்றவற்றின் உட்கூறாகக் காணப்படும் மரு உருவாக்க செல்லுலோசு சேர்மத்தை பேரளவில் தயாரிப்பதற்கு இவ்வினையே அடிப்படையாகும். CS<sub>2</sub> உடன் சோடியம் தயோலேட்டுகளுடன் சேர்த்து சூடுபடுத்தி சாந்தேட்டுகளும் தயோசாந்தேட்டுகளும் உருவாக்கப்படுகின்றன. கனிமவியல் செயல்முறையில் நுரைமிதப்பு முகவராக இவை பயன்படுகின்றன.  
சோடியம் சல்பைடிலிருந்து டிரைதயோகார்பனேட்டு வருவிக்கப்படுகிறது:  
:Na<sub>2</sub>S + CS<sub>2</sub> → [Na<sup>+</sup>]<sub>2</sub>[CS<sub>3</sub><sup>2−</sup>]  
கார்பன் டை சல்பைடு எளிதாக நீராற்பகுப்பு அடையாது. கார்பன் டை சல்பைடு ஐதரோலேசு என்ற நொதி வினையூக்கம் செய்தாலும் வினை நிகழ்வதில்லை.  
சோடியத்துடன் சேர்த்து இதை ஒடுக்க வினைக்கு உட்படுத்தினால் சோடியம் 1,3-டைதயோல்-2-தயோன்–4,5-டைதயோலேட்டும் உடன் சோடியம் டிரைதயோகார்பனேட்டும் உருவாகின்றன.
: 4 Na + 4 CS<sub>2</sub> → Na<sub>2</sub>C<sub>3</sub>S<sub>5</sub> + Na<sub>2</sub>CS<sub>3</sub>
# கார்பன் டைசல்பைடு

## வினைகள்

### குளோரினேற்றம்

கார்பன் டெட்ரா குளோரைடு உருவாக்கத்திற்கான முக்கியமான வினை CS<sub>2</sub> சேர்மத்தை குளோரினேற்றம் செய்யும் வினையாகும் :
# கார்பன் டைசல்பைடு

## பலபடியாக்கல்

ஒளியாற்பகுப்பு அல்லது உயர் அழுத்தத்தில் கார்பன் டை சல்பைடு பலபடியாக்கல் வினைக்கு உட்படுகிறது. பிரித்மான் பிளாக் என்ற ஒரு கரையாத பொருள் இவ்வினையில் உருவாகிறது. இப்பலபடியைக் கண்டறிந்த பெர்சி வில்லியம்சு பிரித்மான் பெயரையே விளைபொருளுக்கும் பெயராகச் சூட்டினர். டிரைதயோகார்பனேட்டு இணைப்புகள் ஒரு பகுதியாக உள்ள இப்பலபடி ஒரு குறைக்கடத்தியாகும்.
# கார்பன் டைசல்பைடு

## பயன்கள்

ஆண்டுதோறும் உற்பத்தி செய்யப்படும் கார்பன் டை சல்பைடின் மொத்த அளவில் 75 சதவீத அளவு விசுகோசு ரேயான் மற்றும் செல்லோபேன் படலம் தயாரிக்கவே பயன்படுகிறது Carbon disulfide is also used as an insecticide for the fumigation of grains, nursery stock, in fresh fruit conservation and as a soil disinfectant against insects and உருளைப்புழு.
# கார்பன் டைசல்பைடு

## உடல்நல பாதிப்புகள்

கார்பன் டை சல்பைடு மிகவும் நச்சுத்தன்மையுடையது. நச்சுத்தன்மையின் கடுமையான மற்றும் நீடித்த வடிவங்களுடன் இது இணைக்கப்பட்டுள்ளது .
கார்பன் டை சல்பைடின் விளைவுகளை அடையாளம் காண அதன் வெளிப்பாடு, ஏற்புத்தன்மை அறிகுறிகள் மற்றும் தவிர்ப்பதால் கிடைக்கும் பிற சுகாதார நிலைகள் போன்றவற்றை உறுதிப்படுத்துவது அவசியமாகும். வழக்கமாக பரிந்துரைக்கப்பட்ட ஏற்பளவு 30 மி.கி / மீ3, மில்லியனுக்கு 10 பகுதிகள் ஆகும்.  
கூச்ச உணர்வு அல்லது உணர்வின்மை, தசைப்பிடிப்புகள், தசை பலவீனம், வலி, உணர்ச்சி இழப்பு, மற்றும் நரம்பியல் குறைபாடு போன்றவை அறிகுறிகளாகும் .  
கார்பன் டை சல்பைடின் தொழில்முறை சார்ந்த நபர்கள் மீதான வெளிப்பாடு குறிப்பாக இதயநோயுடன் தொடர்புடையதாக குறிப்பாக பக்கவாதம் ஏற்படும் வாய்ப்புள்ளதாக கூறப்படுகிறது
# கார்பன் டைசல்பைடு

## இவற்றையும் காண்க

- கார்பன் மோனோசல்பைடு
# நேரு பூங்கா, தில்லி

**நேரு பூங்கா** (*Nehru Park*), புது தில்லி சாணக்கியாபுரியில் அமைந்துள்ள ஒரு பெரிய பூங்கா ஆகும். இந்தியாவின் முதல் பிரதம மந்திரி ஜவஹர்லால் நேருவின் பெயரிடப்பட்ட இந்த பூங்கா, 80 ஏக்கர் (320,000 மீ 2) பரப்பளவில் பரந்து காணப்படுகிறது, இது நகரின் மையத்தில் உள்ளது, இது 1969 ஆம் ஆண்டில் நிறுவப்பட்டது.  
பசுமைப் பகுதிகளுக்கு முன்னணி இடமாகவும், புது தில்லி மாநகராட்சியால் (NDMC) ஏற்பாடு செய்யப்பட்டுள்ள "மியூசிக் இன் தி பார்க்" நிகழ்ச்சியின் ஒரு பகுதியான 'காலை ராகங்கள் மற்றும் மாலை ராகங்கள் நிகழ்ச்சிகள் நிகழுமிடமாகவும் அமைந்துள்ளது. இது தவிர, கலை நிகழ்ச்சிகள் மற்றும் காலை யோகா வகுப்புகள் ஆகியவற்றிற்கான ஒரு வழக்கமான இடமாக இருக்கிறது. இங்கு பண்டைய சிவன் கோவில் ஒன்றும் உள்ளது.  
தில்லியில் மிகவும் புகழ்பெற்ற இடங்களில் ஒன்றாகவும் தில்லிக்கு வருகை தருபவர்கள் பார்க்க வேண்டிய இடமாகவும் அமைந்துள்ளது. ரஷ்யாவின் அக்டோபர் சோசலிசப் புரட்சியின் தலைவரான விளாடிமிர் லெனினின் உருவச் சிலை இங்கு நிறுவப்பட்டுள்ளது. அக்டோபர் புரட்சியின் 70 வது ஆண்டு விழாவில் நவம்பர் 1987 இல் சிலை நிறுவப்பட்டது. சோவியத் பிரதமர் நிகோலய் ரைஸ்க்கோவ், இந்திய பிரதம மந்திரி ராஜீவ் காந்தி மற்றும் அவரது மனைவி சோனியா காந்தி ஆகியோரால் திறந்து வைக்கப்பட்டது. ஒவ்வொரு ஆண்டும் ஏப்ரல் 22 ம் தேதி இந்திய கம்யூனிஸ்ட் கட்சி மற்றும் பிற இடது சார்புடைய அரசியல் கட்சிகளின் உறுப்பினர்கள் லெனினின் பிறந்த ஆண்டு நினைவு தினத்தை நினைவுகூரும் வகையில் இங்கு வருகை புரிவர்.
# வெள்ளை இரவு விழாக்கள்

**வெள்ளை இரவு விழாக்கள்** என்பவை கோடைகாலத்தில் பல நகரங்களில் நடத்தப்பட்ட இரவு கலை விழாக்களாகும். இதில் அசல் திருவிழாவானது உருசியாவில் உள்ள செயின்ட் பீட்டர்ஸ்பேர்க்கில் நடைபெற்ற வெள்ளை இரவு விழா ஆகும். கோடைக் காலத்தில் வடதுருவத்தை ஒட்டிய பகுதிகளில் இரவுகளில் சூரியன் மறைவது தாமதமாகி, சூரியன் உதிக்கும் நேரம் துவங்கிவிடும், இவ்வாறு சூன் மாதத்த கோடைகால வார இறுதி நாளில் செயின்ட் பீட்டர்ஸ்பர்க் போன்ற பகுதிகளில், சூரியன் மறைவதற்கு இரவு 10 மணிக்குப் பிறகும் கூட கிட்டத்தட்ட இரவு முழுவதும் மெல்லொளி நீடிக்கும்.  
செயின்ட் பீட்டர்ஸ்பர்க்கில் உள்ள வெள்ளை இரவுகள் திருவிழாவானது, கண்கவர் வானவேடிக்கை மற்றும் ஸ்கார்லெட் செயில்ஸ் ஆகியவற்றிற்கு புகழ் பெற்றது, இது பள்ளி ஆண்டு முடிவைக் கொண்டாடும் ஒரு பாரிய நிகழ்ச்சியாகவும் உள்ளது.  
மேலும் மாஸ்கோ நகருக்கு அடுத்த பெரிய நகரமான லெனின்கிராட் இந்நகரம் நேவா ஓஹா
என்ற இரண்டு ஆறுகளில் முகத்துவாரத்தில் அமைந்து உள்ளது. குளிர் காலத்தில் பகற்பொழுது மிகவும் குறைவு. கோடையில் வினோதமான நிகழ்ச்சியாக, சூலை மாதத்தில் 22ஆம் தேதி முதல் 26 ஆம் தேதி வரை அங்கு இரவே இருக்காது.
அதாவது இரவு முழுவதும் ஒரே வெளிச்சமாக இருக்கும். அந்தக் காலத்து இரவுகளை 'வெள்ளை இரவுகள்' என்பர்.
அந்நாட்களில் மக்கள் துங்காமல் ஆடிப் பாடி மகிழ்வர். அவற்றைக் கண்டு களிக்க வெளிநாட்டினர் சுற்றுலாப் பயணமாக
ஏராளமானோர் வருகிறார்கள்.  
இதே போன்று உலகம் முழுக்க பல பகுதிகளில் வெள்ளை இரவு, லைட் நைட்ஸ் அல்லது நியூட் பிளாச்சி போன்ற பல்வேறு பெயர்களைப் பயன்படுத்தி இதைப் பின்பற்றி பிற விழாக்கள் உருவாகியுள்ளன.
# மெதில் ஆரஞ்சு

## இதர நிறங்காட்டிகள்

மாற்றம் செய்யப்பட்ட மெதில் ஆரஞ்சு எனப்படுவது மெதில் ஆரஞ்சு மற்றும் சைலீன் சையனால் ஆகியவற்றின் கரைசலைக் கொண்டுள்ள ஒரு நிறங்காட்டி ஆகும். அமிலத் தன்மை குறையக் குறைய இதன் நிறம் சாம்பல் கலந்த கரு ஊதாவிலிருந்து பச்சையை நோக்கி மாறுகிறது.
# மெதில் ஆரஞ்சு

## பாதுகாப்பு

மெதில் ஆரஞ்சு மரபணு மாற்றப் பண்புகளைக் கொண்டுள்ளது. நேரடியாகத் தொடுவது தவிர்க்கப்பட வேண்டும்.
# நீலமலை

**நீலகிரி மலை** (*Nilgiri Mountains*) என்றழைக்கப்படும் **நீலமலையானது** இந்தியாவின் தமிழ்நாடு மாநிலத்திலுள்ள ஒரு மலைத்தொடராகும். இம்மலைத் தொடர் மேற்குத் தொடர்ச்சி மலைகளில் அமைந்துள்ளது. நீலகிரி என்னும் மலையாலேயே இம்மாவட்டம் நீலகிரி என பெயர் பெற்றது. இது மலைகளின் ராணி என்றும் அழைக்கப்படுகிறது. இம்மாவட்டத் தலைநகர் ஊட்டி என்றழைக்கப்படும் உதகமண்டலம் ஆகும். இது ஒரு மலை வாழிடம் ஆகும். இம்மலையின் உயரமான சிகரம் தொட்டபெட்டா ஆகும்.  
நீலகிரி மலையின் அடிவாரமான மேட்டுப்பாளையத்தையும் ஊட்டியையும் நீலகிரி மலை இரயில் பாதை இணைக்கிறது.
# நீலமலை

## சொற்பிறப்பியல்

நீலகிரி என்றால் நீல நிறமான மலை என்று பொருள். நீலகிரி என்ற பெயர் குறைந்தது பொ.ச. 1117 முதல் பயன்பாட்டில் உள்ளது. நீலகிரி மலையில் பூத்துக் குலுங்கும் குறிஞ்சிச் செடி அல்லது நீலக்குறிஞ்சி மலர்களினால் இம்மலைப் பிரதேசம் நீல நிறத்தில் தோன்றுவதால், தென்னிந்தியாவில் இம்மலைத் தொடர்ச்சிக்கு நீலகிரி மலை என்ற பெயர் வந்தது. குறிஞ்சிச் செடி அல்லது நீலக்குறிஞ்சி என்பது இந்தியாவின் மேற்கு மலைத்தொடர்ச்சியில் பரவலாக வளரும் ஒரு செடியாகும்.
# நீலமலை

## அமைவிடம்

நீலகிரி மலைகள் கர்நாடக பீடபூமியிலிருந்து வடக்கே மாயாறு நதியால் பிரிக்கப்பட்டுள்ளது.  
நீலகிரி மலைகள் மூன்று தேசிய பூங்காக்களை எல்லைகளாக கொண்டுள்ளது. 321 கி.மீ.² பரப்பளவில் கேரளம், கர்நாடகா, தமிழ்நாடு மாநிலங்கள் சந்திக்கும் எல்லையின் வடக்கு பகுதியில் முதுமலை தேசியப் பூங்கா அமைந்துள்ளது. முக்கூர்த்தி தேசியப் பூங்கா 78.5 கி.மீ.² பரப்பளவில் கேரளத்தில் தென்மேற்கு பகுதியில் அமைந்துள்ளது. இதில் சோலைக்காடுகள், நீலகிரி வரையாடுகளின் வாழ்விடங்கள் உள்ளன. அமைதிப்பள்ளத்தாக்கு தேசியப் பூங்கா தெற்கே அந்த இரண்டு பூங்காக்களுடன் ஒட்டி அமைந்துள்ளது. இது 89.52 கி.மீ.² பரப்பளவைக் கொண்டுள்ளது.
# நீலமலை

## பாதுகாப்பு

நீலகிரி உயிர்ச்சூழல் மண்டலம், உயிர்க்கோள் காப்பகமாக ஐக்கிய நாடுகள் சபை ‛UNESCO' அறிவித்துள்ளது நீலகிரிக்கு பெருமை சேர்க்கிறது. இது இந்தியாவின் முதல் உயிர்க்கோள காப்பகமாகும்.  
யிலிருந்து நீலரிகி மலை]]